Mampukah Avatar Menjadi Filem Pertama Yang Mencapai Kutipan AS$3 Billion?
Dari The Terminator hinggalah Titanic, James Cameron merupakan seorang pengarah yang sangat mementingkan kejayaan dalam kariernya. Pencapaian terbesarnya sebagai pengarah adalah menerusi filem Avatar tahun 2009 dimana ia menjadi filem dengan kutipan tertinggi dalam sejarah box office.  Walaupun Avatar diturunkan takhta oleh Avengers: Endgame, filem tersebut mampu merampas kembali mahkota itu sekali lagi hasil dari tayangan semula di China pada tahun lepas.  Tayangan semula Avatar banyak membantu memulihkan industri pawagam selepas pandemik, dan bukan itu sahaja, ia membangkitkan semula keterujaan peminat, lebih-lebih lagi sekuel filem pertama, Avatar: The Way of Water, semakin hampir menuju ke pawagam pada penghujung tahun ini.  Disney nampaknya memiliki perancangan untuk menayangkan semula Avatar sebelum sekuelnya membuat debut di pawagam, dan perancangan itu memungkinkan filem tersebut untuk menjadi filem pertama dan satu-satunya filem  yang mencapai kutipan AS$3 billion di box office global.  Berdasarkan kutipan di box office mojo, Avatar kini mengumpul AS$2,847,397,339 di box office global selepas melalui beberapa proses tayangan semula. Dalam usahanya mencapai kutipan AS$3 billion, filem tersebut perlu mengutip sekurang-kurangnya AS$153 juta – satu jumlah yang cukup banyak, tetapi tidak mustahil. Tahun lalu, tayangan semula di China telah menjana kutipan sebanyak AS$57.7 juta dolar, dan jika filem tersebut ditayangkan semula di A.S. dan pasaran global yang lain, angka AS$153 mungkin tidak begitu sukar untuk dicapai.  Tambahan pula, tidak banyak filem-filem blockbuster ditayangkan di pawagam pada bulan September dan Oktober, dan tayangan semula Avatar tidak berhadapan dengan saingan sengit dari filem-filem besar, kecuali Black Adam yang akan memulakan tayangannya pada 21 Oktober nanti.  Jadi, dalam tempoh tersebut, Avatar mungkin mampu menambah jumlah kutipan tiketnya, namun untuk mencapai angka AS$153 juta, bergantung pada prestasi tayangan semula di semua pawagam di seluruh dunia.  Avatar kini sedang ditayangkan semula di 89 pawagam tanah air.  Avatar kini sedang ditayangkan semula di 89 pawagam tanah air.  Avatar kini sedang ditayangkan semula di 89 pawagam tanah air. 